als_Latn dik_Latn tur_Latn
Në Deçan u përurua Fabrika e mjaltit ‘Golden Honey”
Sot, në Deçan, me një ceremoni solemne u përurua fabrika për prodhimin, grumbullimin, paketimin dhe distribuimin e produkteve të mjaltit “Golden Honey”.
Ndërtimi i kësaj fabrike, që është një kontribut i drejtpërdrejtë në zhvillimin ekonomik dhe hapjen e vendeve të reja të punës, është ndërtuar me ndihmën e Bashkimit Evropian përmes skemës së granteve për zhvillim ekonomik, e njohur si EURED, njofton kumtesa nga Zyra e Bashkimit Evropian në Kosovë .
Në ceremoninë e përurimit të kësaj fabrike mori pjesë Christof Stock, Udhëheqës i Sektorit të Bashkëpunimit në Zyrën e Bashkimit Evropian në Kosovë.
Stock tha se ndërtimi i kësaj fabrike do të ndikojë në zhvillimin ekonomik dhe të turizmit në komunën e Deçanit.
“Në këtë fabrikë janë punësuar më shumë se 20 punëtorë, por nga kjo fabrikë do të përfitojnë më shumë se 300 kultivues të bletëve dhe mendoj se kjo është një arritje e madhe”.
Kryetari i Komunës së Deçanit, Rasim Selmanaj, tha se kjo fabrikë e ndërtuar me kontributin e Bashkimit Evropian dhe të Komunës së Deçanit pritet të nisë punën gjatë muajit mars.
Në projektin për ndërtimin e Fabrikës së Mjaltit janë investuar mbi 550 mijë Euro, prej nga 90 përqind janë kontribut i Bashkimit Evropian. Fabrika e mjaltit “Golden Honey” do të bëjë prodhimin, grumbullimin, paketimin dhe distribuimin, gjegjësisht shitjen e të gjitha produkteve blerës: mjaltin, polenin, dyllin, propolisin dhe qumështin e mëmës, që prodhohet në Rrafshin e Dukagjinit dhe më gjerë.
als_Latn als_Latn als_Latn als_Latn als_Latn als_Latn als_Latn als_Latn